|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2017 m. spalio 19 d. |
| įsakymu Nr. AD1-2601 |

**SAVIVALDYBĖS BIUDŽETO LĖŠOMIS IŠ DALIES FINANSUOJAMOS PROGRAMOS „TEATRINIO MENO SKLAIDA“ SĄLYGŲ APRAŠAS**

|  |  |
| --- | --- |
| **Programos tikslas**  | Skatinti Klaipėdos teatralų kūrybinę veiklą, vaikų ir jaunimo meninį ugdymą, vystyti miesto teatrinę ir bendrąją kultūrą |
| **Reikalavimai programos projektams** | 1. Ne mažiau kaip 1/2 programos dalyvių – teatro trupės narių – sudaro jaunieji menininkai (asmenys nuo 14 iki 35 metų).2. Teatras per metus parengia ne mažiau kaip 1 naują teatro pastatymą (finansuojami ne daugiau kaip 3 nauji pastatymai).3. Teatras parodo ne mažiau kaip 20 spektaklių, pasirodymų Klaipėdoje (uždarose ir atvirose erdvėse, mokamų ir nemokamų), kuriuose apsilanko ne mažiau kaip 1000 lankytojų.4. Teatras per metus parengia ne mažiau kaip 4 edukacines programas, skirtas vaikams ir jaunimui, jose dalyvauja ne mažiau kaip 400 lankytojų.5. Teatras įsipareigoja kofinansuoti programą ne mažiau kaip 20 procentų lėšų iš kitų finansavimo šaltinių, tai pagrindžiama dokumentais (garantiniais raštais, sutartimis ir kt.).6. Klaipėdos teatro menas reprezentuojamas ne mažiau kaip 4 šalies ir užsienio teatrų festivaliuose.7. Pastarųjų metų veikla įrodo (pagal veiklos pristatymą arba ataskaitą) teatro pasirengimą vykdyti trimetę programą.8. Dalinį finansavimą gauti pretenduojantys subjektai turi būti valstybės įgaliotos institucijos pripažinti teatru ir veikti Klaipėdoje |
| **Veiklų vertinimo kriterijai ir jų balai** | 1. Programos meninė ir kultūrinė vertė (0–30).2. Partnerystė su kitomis kultūros ir (arba) kitų sričių (pvz., švietimo, socialinės srities) įstaigomis ar nevyriausybinėmis organizacijomis ir bendruomenėmis (0–20).3. Programos sąmatos tikslingumas ir aiškumas (0–10).4. Programos vadovo bei vykdytojų patirtis, kvalifikacija ir kiti žmogiškieji ištekliai, reikalingi projektui įgyvendinti (0–10).5. Programai įgyvendinti pritraukiamos lėšos iš kitų finansavimo šaltinių (0–10).6. Programos prieinamumas ir sklaida (0–20) |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, veikiančios kultūros srityje ir teikiančios kultūrines paslaugas, išskyrus Klaipėdos miesto savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis) |

\_\_\_\_\_\_\_\_\_\_\_\_\_\_\_\_\_\_\_\_